title: Komission täytäntöönpanoasetus (EU) N:o 705/2014, annettu 25 päivänä kesäkuuta 2014 , rikotusta riisistä kannettavan tuontitullin vahvistamisesta

text:
               26.6.2014

               FI

               Euroopan unionin virallinen lehti

               L 186/53

         KOMISSION TÄYTÄNTÖÖNPANOASETUS (EU) N:o 705/2014,
   annettu 25 päivänä kesäkuuta 2014,
   rikotusta riisistä kannettavan tuontitullin vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan a alakohdan,
   sekä katsoo seuraavaa:

               (1)

               Neuvoston päätöksellä 2005/953/EY (2) hyväksytyn Euroopan unionin ja Thaimaan välisen riisiä koskevan sopimuksen (3) mukaan unionin on kannettava rikotun riisin osalta tuontitullia, joka on 65 euroa tonnilta.

               (2)

               Euroopan unionin ja Thaimaan välisen sopimuksen täytäntöön panemiseksi neuvoston asetuksen (EY) N:o 1234/2007 (4) 140 artiklassa vahvistetaan rikotun riisin tuontitulliksi 65 euroa tonnilta.

               (3)

               Asetukseen (EU) N:o 1308/2013, jolla kumotaan ja korvataan asetus (EY) N:o 1234/2007, ei sisälly asetuksen (EY) N:o 1234/2007 140 artiklan kaltaista säännöstä. Tuontitullien osalta asetuksen (EU) N:o 1308/2013 183 artiklassa annetaan komissiolle valtuudet antaa täytäntöönpanosäädöksiä, joilla vahvistetaan kannettavan tuontitullin taso muun muassa Euroopan unionin toiminnasta tehdyn sopimuksen mukaisesti tehdyssä kansainvälisessä sopimuksessa vahvistettujen sääntöjen mukaisesti.

               (4)

               Euroopan unionin ja Thaimaan välisen sopimuksen noudattamisen jatkamiseksi rikotusta riisistä kannettava tuontitulli olisi vahvistettava,

         ON HYVÄKSYNYT TÄMÄN ASETUKSEN:
   1 artikla
   Yhteisessä tullitariffissa vahvistetusta tuontitullin määrästä huolimatta CN-koodin 1006 40 00 rikotun riisin tuontitulli on 65 euroa tonnilta.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä kesäkuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 347, 20.12.2013, s. 671.

      (2)  Neuvoston päätös 2005/953/EY, tehty 20 päivänä joulukuuta 2005, Euroopan yhteisön ja Thaimaan välisen sopimuksen tekemisestä kirjeenvaihtona GATT 1994 -sopimuksen XXVIII artiklan nojalla GATT 1994 -sopimuksen liitteenä olevassa EY:n luettelossa CXL mainittujen riisiä koskevien myönnytysten muuttamiseksi (EUVL L 346, 29.12.2005, s. 24).

      (3)  Euroopan yhteisön ja Thaimaan välinen kirjeenvaihtona tehty sopimus GATT 1994 -sopimuksen liitteenä olevassa EY:n luettelossa CXL mainittujen riisiä koskevien myönnytysten muuttamisesta GATT 1994 -sopimuksen XXVIII artiklan nojalla (EUVL L 346, 29.12.2005, s. 26).

      (4)  Neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1).


title: Komission täytäntöönpanoasetus (EU) N:o 895/2011, annettu 22 päivänä elokuuta 2011 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Pimiento Asado del Bierzo (SMM))

text:
               8.9.2011

               FI

               Euroopan unionin virallinen lehti

               L 231/5

         KOMISSION TÄYTÄNTÖÖNPANOASETUS (EU) N:o 895/2011,
   annettu 22 päivänä elokuuta 2011,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Pimiento Asado del Bierzo (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti tutkinut Espanjan esittämän pyynnön, joka koski komission asetuksen (EY) N:o 2400/96 (2), sellaisena kuin se on muutettuna asetuksella (EY) N:o 417/2006 (3), nojalla rekisteröidyn suojatun maantieteellisen merkinnän ”Pimiento Asado del Bierzo” eritelmän muutosten hyväksymistä.

               (2)

               Koska kyseessä eivät ole asetuksen (EY) N:o 510/2006 9 artiklassa tarkoitetut vähäiset muutokset, komissio julkaisi muutospyynnön mainitun asetuksen 6 artiklan 2 kohdan ensimmäisen alakohdan mukaisesti Euroopan unionin virallisessa lehdessä
                   (4). Koska komissiolle ei ole toimitettu asetuksen (EY) N:o 510/2006 7 artiklan mukaisia vastaväitteitä, muutokset olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskevat eritelmän muutokset, jotka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä elokuuta 2011.

            Komission puolesta, puheenjohtajan nimissä

         Cecilia MALMSTRÖM

            Komission jäsen

      (1)  EUVL L 93, 31.3.2006, s. 12.

      (2)  EYVL L 327, 18.12.1996, s. 11.

      (3)  EUVL L 72, 11.3.2006, s. 8.

      (4)  EUVL C 321, 26.11.2010, s. 18.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6   Hedelmät, vihannekset ja viljat sellaisenaan tai jalostettuina

      ESPANJA
      Pimiento Asado del Bierzo (SMM)


title: Komission täytäntöönpanoasetus (EU) N:o 411/2012, annettu 14 päivänä toukokuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               15.5.2012

               FI

               Euroopan unionin virallinen lehti

               L 126/6

         KOMISSION TÄYTÄNTÖÖNPANOASETUS (EU) N:o 411/2012,
   annettu 14 päivänä toukokuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä toukokuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  97,8

                  MA

                  69,7

                  TR

                  113,1

                  ZZ

                  93,5

                  0707 00 05

                  JO

                  200,0

                  TR

                  128,9

                  ZZ

                  164,5

                  0709 93 10

                  JO

                  225,1

                  TR

                  96,3

                  ZZ

                  160,7

                  0805 10 20

                  EG

                  54,4

                  IL

                  60,7

                  MA

                  45,4

                  TR

                  44,3

                  ZZ

                  51,2

                  0805 50 10

                  TR

                  52,0

                  ZA

                  142,0

                  ZZ

                  97,0

                  0808 10 80

                  AR

                  113,9

                  BR

                  86,9

                  CA

                  156,6

                  CL

                  104,5

                  CN

                  117,2

                  MK

                  29,3

                  NZ

                  136,5

                  US

                  166,1

                  UY

                  87,3

                  ZA

                  95,0

                  ZZ

                  109,3

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1236/2011, annettu 29 päivänä marraskuuta 2011 , asetuksen (EY) N:o 1828/2006 muuttamisesta rahoitusjärjestelyjä koskevien välineiden avulla tehtyjen investointien osalta

text:
               30.11.2011

               FI

               Euroopan unionin virallinen lehti

               L 317/24

         KOMISSION TÄYTÄNTÖÖNPANOASETUS (EU) N:o 1236/2011,
   annettu 29 päivänä marraskuuta 2011,
   asetuksen (EY) N:o 1828/2006 muuttamisesta rahoitusjärjestelyjä koskevien välineiden avulla tehtyjen investointien osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 (1) ja erityisesti sen 44 artiklan kolmannen kohdan,
   sekä katsoo seuraavaa:

               (1)

               Talouskriisi vaikuttaa unioniin ennen näkemättömällä tavalla ja edellyttää uusia toimia kestävän kasvun ja työpaikkojen takaamiseksi.

               (2)

               Investoinnit yrityksiin edistävät kasvua, vahvistavat kilpailukykyä ja luovat työpaikkoja.

               (3)

               Yritysten tukitoimia on tarpeen vahvistaa. Tukitoimilla olisi tarjottava myös muille yrityksille kuin perustamis-, varhais- tai laajentumisvaiheessa oleville yrityksille parempia mahdollisuuksia hyödyntää investoinneissa Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä annetun neuvoston asetuksen (EY) N:o 1083/2006 ja Euroopan aluekehitysrahastosta annetun Euroopan parlamentin ja neuvoston asetuksen (EY) N:o 1080/2006 täytäntöönpanoa koskevista säännöistä 8 päivänä joulukuuta 2006 annetun komission asetuksen (EY) N:o 1828/2006 (2) 43 artiklan 1 kohdan a alakohdassa tarkoitettuja rahoitusjärjestelyjä koskevia välineitä.

               (4)

               Tällaiset investoinnit olisi kohdennettava ainoastaan toimintoihin, joiden rahoitusjärjestelyjä koskevan välineen hallinnosta vastaavat johtajat katsovat olevan taloudellisesti elinkelpoisia sekä rajoitettava tilanteisiin, joissa rahoitusalan tarjoaman likviditeetin puute uhkaa taloudellisesti elinkelpoisten yritysten liiketoimintaa.

               (5)

               Tällaisia toimia olisi sovellettava ainoastaan tämän asetuksen voimaantulon jälkeen tehtyihin takaisin maksettaviin investointeihin tai takaisin maksettaville investoinneille tarjottuihin takuisiin osana asianomaisten rahoitussopimusten investointistrategiaa. Olisi säädettävä ennen tämän asetuksen voimaantuloa tehtyihin rahoitussopimuksiin sovellettavista siirtymäsäännöksistä, joissa edellytettäisiin investointistrategiaan tehtäviä vastaavia mukautuksia.

               (6)

               Rahastojen yhteensovittamisesta vastaava komitea ei ole antanut tässä asetuksessa säädetyistä toimenpiteistä lausuntoa äänestystuloksen perusteella,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1828/2006 45 artikla seuraavasti:

      ”45 artikla
      Yrityksille tarkoitettuihin rahoitusjärjestelyjä koskeviin välineisiin sovellettavat ylimääräiset säännökset
      Edellä 43 artiklan 1 kohdan a alakohdassa tarkoitetut rahoitusjärjestelyjä koskevat välineet investoivat ainoastaan toimintoihin, joiden rahoitusjärjestelyjä koskevan välineen johtajat katsovat olevan taloudellisesti elinkelpoisia.
      Ne eivät saa investoida valtiontuesta vaikeuksissa olevien yritysten pelastamiseksi ja rakenneuudistukseksi 10 päivänä lokakuuta 2004 annetuissa yhteisön suuntaviivoissa (3) tarkoitettuihin vaikeuksissa oleviin yrityksiin.

   2 artikla
   Ennen 1 päivää joulukuuta 2011 tehtyjä rahoitussopimuksia voidaan muuttaa siten, että niihin sisällytetään uudet takaisin maksettavat investoinnit tai uudet takuut takaisin maksettaville investoinneille asetuksen (EY) N:o 1828/2006 45 artiklan mukaisesti. Näihin muutoksiin sisällytetään mainitun asetuksen 43 artiklan 3 kohdan a alakohdassa tarkoitettu mukautettu investointistrategia.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä marraskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 210, 31.7.2006, s. 25.

      (2)  EUVL L 371, 27.12.2006, s. 1.

      (3)  EUVL C 244, 1.10.2004, s. 2.”


title: Komission täytäntöönpanoasetus (EU) N:o 973/2013, annettu 10 päivänä lokakuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Nürnberger Bratwürste/Nürnberger Rostbratwürste (SMM))

text:
               12.10.2013

               FI

               Euroopan unionin virallinen lehti

               L 272/5

         KOMISSION TÄYTÄNTÖÖNPANOASETUS (EU) N:o 973/2013,
   annettu 10 päivänä lokakuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Nürnberger Bratwürste/Nürnberger Rostbratwürste (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 53 artiklan 2 kohdan toisen virkkeen,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti käsitellyt Saksan esittämän hakemuksen, joka koski komission asetuksen (EY) N:o 1257/2003 (2) nojalla rekisteröidyn suojatun maantieteellisen merkinnän ”Nürnberger Bratwürste” / ”Nürnberger Rostbratwürste” eritelmän muutoksen hyväksymistä.

               (2)

               Hakemus koskee tuotteen kuvauksen muuttamista.

               (3)

               Komissio on tarkastellut kyseessä olevaa muutosta ja katsonut sen olevan perusteltu. Koska muutos on vähäinen, komissio voi hyväksyä sen ilman asetuksen (EU) N:o 1151/2012 50, 51 ja 52 artiklassa säädettyä menettelyä,

         ON HYVÄKSYNYT TÄMÄN ASETUKSEN:
   1 artikla
   Muutetaan suojatun maantieteellisen merkinnän ”Nürnberger Bratwürste” / ”Nürnberger Rostbratwürste” eritelmä tämän asetuksen liitteen I mukaisesti.
   2 artikla
   Eritelmän pääkohdat esitetään konsolidoidussa yhtenäisessä asiakirjassa, joka on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä lokakuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 177, 16.7.2003, s. 3.

      LIITE I
      Hyväksytään rekisteröidyn suojatun maantieteellisen merkinnän ”Nürnberger Bratwürste” / ”Nürnberger Rostbratwürste” muutos seuraavasti:
      Lisätään tuotteen koostumuksen kuvaukseen ilmaisun ”sianliha, josta on karkeasti poistettu rasva,” jälkeen seuraava teksti: ”Rasvainen liha, erityisesti siankylki, vatsarasva, poskiliha, poskirasva, selkä ja selkärasva”.

                  1.

                  Muutos oli tarpeen merkintöjä koskevan Euroopan parlamentin ja neuvoston direktiivin 2000/13/EY muuttamisesta 26. marraskuuta 2001 annetulla komission direktiivillä 2001/101/EY käyttöön otettujen elintarvikkeiden ainesosien ilmoittamista koskevien uusien sääntöjen (ainesosien määrien ilmoittaminen – QUID) vuoksi. Merkintöjä koskevan direktiivin liitteen I mukaisesti ainesosa voidaan nykyisin määritellä ”lihaksi” ainoastaan siinä tapauksessa, ettei sen rasvan ja sidekudosten pitoisuuksien enimmäismäärä ylitä tiettyä määrää. Sianlihan osalta rasvapitoisuus ei saa ylittää 30:tä prosenttia eikä sidekudosten pitoisuus 25:tä prosenttia. Ainesosa, jonka pitoisuudet ylittävät nämä raja-arvot, on ilmoitettava esimerkiksi ”rasvaiseksi lihaksi”.
                  Nürnberger Bratwürste / Nürnberger Rostbratwürste -makkaroiden reseptissä sallitaan yli 30 prosentin rasvapitoisuus. Eritelmässä edellytettiin ainoastaan, että käytetään sianlihaa, josta on karkeasti poistettu rasva. QUID-vaatimuksen mukaisesti korkeampi rasvapitoisuus on nykyisin ilmoitettava päällysmerkinnöissä elintarvikkeiden päällysmerkinnöistä annetun asetuksen (Lebensmittel-Kennzeichnungsverordnung (LMKV)) 3 jakson 1 kohdan 3 alakohdan mukaisesti. Tätä edellä mainitun direktiivin mukaisesti tehtyä muutosta ei ole vielä sisällytetty Nürnberger Bratwürste / Nürnberger Rostbratwürste -makkaroiden reseptiin tai eritelmään, minkä vuoksi niitä on muutettava tuotteen saattamiseksi uusien merkintävaatimusten mukaiseksi.
                  Schutzverband Nürnberger Bratwürste hyväksyi reseptin tarkistamisen ja käynnisti 28 päivänä syyskuuta 2006 menettelyn eritelmän muuttamiseksi asetuksen (EY) N:o 1257/2003 mukaisesti (viitenro DPMA 398 99 002.6).

                  2.

                  Nürnberger Bratwürste / Nürnberger Rostbratwürste -makkarat valmistetaan perinteisen reseptin mukaan kuvelihasta, vatsarasvasta, poskilihasta, poskirasvasta, selkälihasta tai selkärasvasta. Makkaroiden pehmeä rakenne johtuu pitkälti näistä ainesosista. Ilman niitä jauhetusta lihasta valmistettu tuote kuivuisi ja kutistuisi huomattavasti paistamisen aikana. Rasvainen liha vaikuttaa myös suuresti makuun, jota korostavat Nürnberger Bratwürste / Nürnberger Rostbratwürste -makkaroissa käytettyjen tyypillisten mausteiden aromivivahteet.
                  Yksityiskohtaisemman ainesosaluettelon tarkoituksena on kuvata ainesosat selkeämmin. Alan asiantuntijat Saksassa eivät ole yksimielisiä termistä ”sianliha, josta on karkeasti poistettu rasva”. Eräiden mukaan se ei sisällä rasvaista lihaa. Tämä tarkoittaisi, että Nürnberger Bratwürste / Nürnberger Rostbratwürste -makkaroiden alkuperäinen eritelmä oli epätäydellinen. Tätä käsitystä tukee Saksan elintarvikeluetteloa koskevissa suuntaviivoissa oleva viittaus, jonka mukaan termit ”grob entfettetes Schweinefleisch”’ (sianliha, josta on karkeasti poistettu rasva) ja ”Speck” (rasvainen liha) määritellään erikseen.
                  Tämä suuntaviivojen kohta on epäselvä jopa valvontaviranomaisille. Pohjois-Baijerin tarkastuslaitos (Landesuntersuchungsanstalt Nordbayern) osallistui alkuperäisen eritelmän valmisteluun, eikä se katsonut edellä esitetystä tilanteesta huolimatta asiantuntemuksensa perusteella aiheelliseksi määritellä tarkemmin ainesosia. Kaikki osapuolet olettivat ilman muuta, että sianliha, josta on karkeasti poistettu rasva, voi sisältää myös jonkin verran rasvaista lihaa. Toisaalta reseptissä ei olisi voitu määritellä enimmäisrasvapitoisuudeksi 35:tä prosenttia, joka on mahdollinen ainoastaan siinä tapauksessa, että sianliha, josta on karkeasti poistettu rasva, sisältää myös hieman kuvelihaa, vatsarasvaa, poskilihaa, poskirasvaa, sianselkää tai selkärasvaa.
                  Ensinnäkin rasvaisen lihan osuus rajattiin reseptissä 35 prosentin kokonaisrasvapitoisuudeksi. Toiseksi rasvapitoisuutta rajoitettiin myös määräyksellä, jonka mukaan muun lihaproteiinin kuin sidekudosproteiinin pitoisuuden on oltava vähintään 12 prosenttia. Koska tällaisen lihaproteiinin pitoisuus rasvaisessa lihassa on keskimäärin ainoastaan 8 prosenttia, muun lihaproteiinin kuin sidekudosproteiinin vähintään 12 prosentin pitoisuus lopputuotteessa on mahdollista vain sekoittamalla tuotteeseen erityisen vähärasvaista korkealaatuista lihaa, jossa muun lihaproteiinin kuin sidekudosproteiinin pitoisuus on huomattavasti yli 12 prosenttia. Sen vuoksi reseptissä rajoitetaan rasvaisen lihan osuutta määrittelemällä muun lihaproteiinin kuin sidekudosproteiinin vähimmäispitoisuus. Sen vuoksi termin ”sianliha, josta on karkeasti poistettu rasva” määritelmää, sellaisena kuin sitä on käytetty reseptissä, ei pidä tulkita suuntaviivojen mukaisesti. Reseptistä itsestään käy selvästi ilmi, että termiä on käytetty siinä eri merkityksessä kuin suuntaviivoissa.
                  Suuntaviivat eivät myöskään ole velvoittavat. Yleisesti tunnustetaan, että ne eivät edusta kuluttajien tai alan asiantuntijoiden näkemyksiä, joita ei tiedusteltu suuntaviivoja laadittaessa. Ne edustavat pikemminkin tiettyjen sidosryhmien käsityksiä. Suuntaviivat eroavat itse asiassa huomattavasti perinteisistä tuotantomenetelmistä. Tämä tiedettiin jo valmisteltaessa SMM-tuotteen ”Nürnberger Bratwürste” / ”Nürnberger Rostbratwürste” eritelmää, koska siinä kuvattu tuotteen koostumus poikkesi huomattavasti paikallisesti käytetystä tosiasiallisesta reseptistä. Siksi suuntaviivoja muutettiin rekisteröintimenettelyn jälkeen. Nürnberger Bratwürste / Nürnberger Rostbratwürste -makkaroiden perinteisiä valmistusmenetelmiä olisi myös käytettävä viitteenä määriteltäessä termi ”sianliha, josta on karkeasti poistettu rasva”, sellaisena kuin sitä on käytetty ainesosana reseptissä. Yleisen selkeyden vuoksi perinteisinä ainesosina käytetyt rasvainen liha ja erityisesti kuveliha, vatsarasva, poskiliha, poskirasva, sianselkä ja selkärasva luetellaan nyt nimenomaisesti reseptissä.

      LIITE II

         Konsolidoitu yhtenäinen asiakirja

      Maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (1)

         ”NÜRNBERGER BRATWÜRSTE” / ”NÜRNBERGER ROSTBRATWÜRSTE”

      EY-nro: DE-PGI-0105-0184–28.09.2010

         SMM (X) SAN ()

      1.   Nimi

      ”Nürnberger Bratwürste” / ”Nürnberger Rostbratwürste”
      2.   Jäsenvaltio tai kolmas maa

      Saksa
      3.   Maataloustuotteen tai elintarvikkeen kuvaus

      3.1   Tuotelaji

                  Luokka 1.2 –

                  Lihavalmisteet (kuumennetut, suolatut, savustetut jne.)

            3.2   Kuvaus 1 kohdassa nimetystä tuotteesta

      Tiukkaan lampaansuoleen kääritty 7–9 cm pitkä puolikarkeaksi hienonnettu bratwurst-makkara, jonka yksikköpaino on noin 20–25 g.
      Koostumus:
      Sianliha, josta on karkeasti poistettu rasva, rasvainen liha, erityisesti kuveliha, vatsarasva, poskiliha, poskirasva, sianselkä ja selkärasva, ei paistinosia, suolaamaton (paitsi savustetut bratwurst-makkarat), mausteseos vaihtelee eri perinteisten reseptien välillä, ennen kaikkea meiramin käyttö on tyypillistä. Tuotteessa on oltava vähintään 12 prosenttia muuta lihaproteiinia kuin sidekudosproteiinia, ja absoluuttinen rasvapitoisuus saa olla enintään 35 prosenttia. Lihaproteiinista on oltava vähintään 75 tilavuusprosenttia (histometrisesti mitattuna) tai 80 prosenttia (kemiallisesti mitattuna) muuta kuin sidekudosproteiinia.
      3.3   Raaka-aineet (ainoastaan jalostetut tuotteet)

      Rasvainen liha, erityisesti kuveliha, vatsarasva, poskiliha, poskirasva, sianselkä ja selkärasva; lopputuotteen rasvapitoisuus saa olla enintään 35 prosenttia; tuotteessa on oltava vähintään 12 prosenttia muuta lihaproteiinia kuin sidekudosproteiinia; mausteseos, erityisesti meirami; lampaansuoli.
      3.4   Rehu (ainoastaan eläinperäiset tuotteet)

      —
      3.5   Erityiset tuotantovaiheet, joiden on tapahduttava yksilöidyllä maantieteellisellä alueella

      Kaikkien seuraavien Nürnberger Bratwürste / Nürnberger Rostbratwürste -makkaroiden tuotantovaiheiden on tapahduttava yksilöidyllä maantieteellisellä alueella:

                  —

                  lihan hienontaminen hieromalla tai jauhamalla,

                  —

                  hienonnetun lihan sekoittaminen mausteiden kanssa makkaramassaksi,

                  —

                  täyttö lampaansuoliin.

            3.6   Viipaloimista, raastamista, pakkaamista jne. koskevat erityiset säännöt

      —
      3.7   Merkintöjä koskevat erityiset säännöt

      —
      4.   Maantieteellisen alueen tarkka rajaus

      Nürnbergin kaupungin alue
      5.   Yhteys maantieteelliseen alkuperään

      5.1   Maantieteellisen alueen erityisyys

      Bratwurst-makkaran valmistus on Nürnbergissa vuosisatainen perinne, jota on todistettavasti harjoitettu vuodesta 1313 lähtien. Nürnberger Bratwürste / Nürnberger Rostbratwürste -makkaroiden tyypillinen koko on säilynyt ainakin vuodesta 1573. Koska Nürnberg sijaitsi kahden tärkeän kauppareitin risteyksessä, siellä oli jo varhain saatavilla mausteita makkaran valmistusta varten.
      Nürnbergin makkaranvalmistusperinteellä on kunniakas menneisyys. Esimerkiksi Goethe ja Jean-Paul arvostivat suuresti Nürnberger Bratwürste / Nürnberger Rostbratwürste -makkaroita. St. Sebaldin kirkon kupeessa sijaitseva Bratwurst-Glöcklein oli 1800-luvulla yksi Saksan tunnetuimmista majataloista, joka oli ehdoton pysähdyspaikka aatelisten ja raharikkaiden lisäksi myös kaikille muille Nürnbergin-kävijöille.
      5.2   Tuotteen erityisyys

      Nürnberger Bratwürste / Nürnberger Rostbratwürste -makkaroiden erityispiirteitä ovat poikkeuksellisen pieni koko ja meiramin aromi. Se täyttää jo pitkään valvotut korkeat laatuvaatimukset ja tunnetaan hyvin myös Nürnbergin alueen ulkopuolella kuluttajien suuresti arvostamana tuotteena.
      Tämä näkyy myös siinä, että nykyisin kaikkiin kaupunkikiertoajeluihin kuuluu Nürnberger Bratwürste / Nürnberger Rostbratwürste -makkaroiden maistelu jossakin keskustan lukuisista makkararavintoloista.
      5.3   Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

      Bratwurst-makkaran valmistuksen vuosisatainen perinne Nürnbergin kaupungin alueella, jo pitkään valvotut korkeat laatustandardit ja näille makkaroille ominainen pieni koko ovat osaltaan vaikuttaneet siihen, että Nürnberger Bratwürste / Nürnberger Rostbratwürste -makkarat ovat tunnettu ja arvostettu herkku Saksassa ja koko maailmassa.
      Erikoisherkku syntyi aikoinaan Nürnbergin keisarillisessa vapaakaupungissa, jonka maantieteellinen sijainti Itä-Aasiasta tulevien kauppa- ja maustereittien solmukohdassa toi sinne mausteita, kuten meiramia, muskottipähkinää ja pippuria. Aasialaisten mausteiden saatavuus mahdollisti makkaranvalmistuksen alkamisen. Nürnbergissä harjoitetun kukoistavan ulkomaankaupan ja siellä kehittyneen hienostuneemman uudenlaisen kaupunkikulttuurin myötä kaupungissa alettiin valmistaa yhä pienempiä, hienompia ja maustetumpia makkaroita, joista ajan mittaan kehittyi kuuluisa Nürnberger Bratwurst.
      Toisin kuin maaseudulla, kaupungissa korostettiin enemmän tuotannon laatua. Kun muualla määrä asetettiin etusijalle, Nürnbergissä tuotanto perustui ennen muuta laatuun, mikä näkyi makkaroiden pienemmässä koossa.
      Reseptien ja laatuvaatimusten noudattamisen taustalla ovat Nürnbergin kaupunginraadin kehittämät valvontasäännöt. Kaupunki voi ylpeillä maailman vanhimmalla elintarvikevalvontajärjestelmällä, joka mainitaan jo vuodelta 1300 peräisin olevassa rikoslaissa.
      Julkaisemalla reseptin, harjoittamalla tiukkaa valvontaa ja rajaamalla valmistuksen yksinomaan kaupungin alueelle Nürnbergin kaupunki on auttanut osaltaan varmistamaan, että makkaran ominaisuudet osoittavat sen maantieteellisen alkuperän.
      Sen vuoksi yhteys maantieteelliseen alueeseen perustui alun alkaen sijaintiin kauppa- ja maustereittien solmukohdassa sekä varhain aloitettuun elintarvikevalvontaan. Nämä tekijät yhdessä suojatun reseptin kanssa ovat saaneet aikaan makkaran erityislaadun. Keisarillinen vapaakaupunki ja sen maailmanlaajuinen kauppaverkko tekivät tämän erityistuotteen erittäin tunnetuksi jo keskiajalta alkaen. Nykyisin yhteys perustuu kaikkialla maailmassa perinteisesti arvostetun tuotteen maineeseen.

         Eritelmän julkaisutiedot

      (Asetuksen (EY) N:o 510/2006 5 artiklan 7 kohta)
      Markenblatt, nide 44, 2.11.2007, osa 7a-bb, s. 20269
      https://register.dpma.de/DPMAregister/geo/detail.pdfdownload/142

         (1)  EUVL L 93, 31.3.2006, s. 12. Korvattu maataloustuotteiden ja elintarvikkeiden laatujärjestelmistä 21 päivänä marraskuuta 2012 annetulla Euroopan parlamentin ja komission asetuksella (EU) N:o 1151/2012 (EUVL L 343, 14.12.2012, s. 1).


title: Komission täytäntöönpanoasetus (EU) N:o 1243/2013, annettu 28 päivänä marraskuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Dinde de Bresse (SAN))

text:
               4.12.2013

               FI

               Euroopan unionin virallinen lehti

               L 323/7

         KOMISSION TÄYTÄNTÖÖNPANOASETUS (EU) N:o 1243/2013,
   annettu 28 päivänä marraskuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Dinde de Bresse (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 1107/96 (2), sellaisena kuin se on muutettuna 14 päivänä toukokuuta 2003 annetulla komission asetuksella (EY) N:o 828/2003 (3), nojalla rekisteröidyn suojatun alkuperänimityksen ”Dinde de Bresse” eritelmän muutosten hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (4).

               (3)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EYVL L 148, 21.6.1996, s. 1.

      (3)  EUVL L 120, 15.5.2003, s. 3.

      (4)  EUVL C 157, 6.4.2013, s. 4.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.1   Tuore liha (ja muut eläimenosat)

      RANSKA
      Dinde de Bresse (SAN)


title: Neuvoston täytäntöönpanoasetus (EU) 2016/1442, annettu 31 päivänä elokuuta 2016, rajoittavista toimenpiteistä Keski-Afrikan tasavallan tilanteen huomioon ottamiseksi annetun asetuksen (EU) N:o 224/2014 17 artiklan 1 ja 3 kohdan täytäntöönpanosta

text:
               1.9.2016

               FI

               Euroopan unionin virallinen lehti

               L 235/1

         NEUVOSTON TÄYTÄNTÖÖNPANOASETUS (EU) 2016/1442,
   annettu 31 päivänä elokuuta 2016,
   rajoittavista toimenpiteistä Keski-Afrikan tasavallan tilanteen huomioon ottamiseksi annetun asetuksen (EU) N:o 224/2014 17 artiklan 1 ja 3 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rajoittavista toimenpiteistä Keski-Afrikan tasavallan tilanteen huomioon ottamiseksi 10 päivänä maaliskuuta 2014 annetun neuvoston asetuksen (EU) N:o 224/2014 (1) ja erityisesti sen 17 artiklan 1 ja 3 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 10 päivänä maaliskuuta 2014 asetuksen (EU) N:o 224/2014.

               (2)

               Yhdistyneiden kansakuntien turvallisuusneuvoston päätöslauselman 2127 (2013) nojalla perustettu Yhdistyneiden kansakuntien turvallisuusneuvoston komitea lisäsi 23 päivänä elokuuta 2016 kaksi henkilöä luetteloon, joka koskee henkilöitä ja yhteisöjä, joihin kohdistetaan rajoittavia toimenpiteitä, sekä saattoi ajan tasalle tiedot yhden sellaisen henkilön osalta, johon kohdistetaan rajoittavia toimenpiteitä.

               (3)

               Asetuksen (EU) N:o 224/2014 liite I olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 224/2014 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä elokuuta 2016.

            Neuvoston puolesta

            Puheenjohtaja

         M. LAJČÁK

      (1)  EUVL L 70, 11.3.2014, s. 1.

      LIITE

                  I

                  Lisätään asetuksen (EU) N:o 224/2014 liitteeseen I seuraavat tiedot:
                  A.   Henkilöt

                                    ”10.

                                 Ali KONY (Alias: a) Ali Lalobo b) Ali Mohammad Labolo c) Ali Mohammed d) Ali Mohammed Lalobo e) Ali Mohammed Kony f) Ali Mohammed Labola g) Ali Mohammed Salongo h) Ali Bashir Lalobo i) Ali Lalobo Bashir j) Otim Kapere k) ”Bashir” l) ”Caesar” m) ”One-P” n) ”1-P”

                                    Nimitys: Apulaisjohtaja, Herran vastarinta-armeija

                                    Syntymäaika: a) 1994 b) 1993 c) 1995 d) 1992

                                    Osoite: Kafia Kingi (Sudanin ja Etelä-Sudanin rajalla oleva alue, jonka lopullista asemaa ei ole vielä määritelty).

                                    Luetteloon merkitsemisen päivämäärä:23. elokuuta 2016.

                                    Muita tietoja:

                                 Ali Kony on nimetyn yhteisön, Herran vastarinta-armeijan (LRA) (CFe.002) apulaisjohtaja ja nimetyn henkilön, LRA:n johtajan Joseph Konyn (CFi.009) poika. Ali otettiin mukaan LRA:n johtoportaaseen vuonna 2010. Hän kuuluu LRA:n ylempien upseerien ryhmään, joka toimii Joseph Konyn alaisuudessa.

                                    Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

                                 Ali Kony merkittiin luetteloon 23. elokuuta 2016 päätöslauselman 2262 (2016) 12 kohdan sekä 13 kohdan d ja g alakohdan nojalla, koska hän ”osallistuu Keski-Afrikan tasavallan rauhaa, turvallisuutta tai vakautta heikentäviin toimiin tai tukee niitä”, ”tukee aseellisia ryhmittymiä tai rikollisverkostoja Keski-Afrikan tasavallassa tai sieltä käsin tapahtuvalla luonnonvarojen, mukaan lukien timanttien, kullan sekä luonnonvaraisten eläinten ja kasvien ja niistä saatavien tuotteiden, laittomalla hyväksikäytöllä tai kaupalla”, ”johtaa komitean päätöslauselman 2134 (2014) 36 tai 37 kohdan tai tämän päätöslauselman nojalla nimeämää yhteisöä tai on tukenut komitean päätöslauselman 2134 (2014) 36 tai 37 kohdan tai tämän päätöslauselman nojalla nimeämää henkilöä tai yhteisöä tai on toiminut tällaisen henkilön tai yhteisön puolesta, lukuun tai johdolla taikka on tukenut nimetyn henkilön tai yhteisön omistuksessa tai määräysvallassa olevaa yhteisöä tai on toiminut sellaisen puolesta, lukuun tai johdolla.”
                                 Ali Konya pidetään Joseph Konyn mahdollisena seuraajana LRA:n johtajana. Ali osallistuu yhä enemmän LRA:n operatiiviseen suunnitteluun, ja hänen kauttaan katsotaan olevan mahdollista saada yhteys Joseph Konyyn. Ali on myös LRA:n tiedustelu-upseeri, jonka komennossa on jopa 10 alaista.
                                 Ali on veljensä Salim Konyn kanssa vastannut kurinpidon toteutuksesta LRA:ssa. Molempien veljesten tiedetään kuuluvan Joseph Konyn sisäpiiriin, joka vastaa Konyn määräysten täytäntöönpanosta. Molemmat ovat tehneet kurinpitopäätöksiä, joiden seurauksena on rangaistu tai surmattu LRA:n sääntöjä uhmanneita LRA:n jäseniä. Salim ja Ali osallistuvat Joseph Konyn määräyksestä norsunluun salakuljetukseen Kongon demokraattisen tasavallan pohjoisosassa sijaitsevasta Garamban kansallispuistosta Keski-Afrikan tasavallan kautta kiistellylle Kafia Kingin alueelle myytäväksi paikallisille kauppiaille tai vaihdettavaksi näiden kanssa.
                                 Ali Kony vastaa norsunluun hintaneuvotteluista ja kauppiaiden kanssa norsunluulla tehtävistä vaihtokaupoista. Ali tapaa kauppiaita kerran tai kahdesti kuussa neuvotellakseen LRA:n hallussa olevan norsunluun hinnasta Yhdysvaltain dollareina tai Sudanin puntina tai vaihtaakseen norsunluuta aseisiin, ammuksiin ja ruokaan. Joseph Kony on määrännyt Alin käyttämään suurimpia syöksyhampaita Konyn leirin ympärille sijoitettavien jalkaväkimiinojen hankintaan. Heinäkuussa 2014 Ali Kony valvoi operaatiota, jossa Joseph Konylle toimitettiin 52 norsunluupalaa myyntiä varten.
                                 Huhtikuussa 2015 Salim lähti Kafia Kingistä noutaakseen norsunluulähetyksen. Toukokuussa Salim osallistui 20 norsunluupalan kuljetukseen Kongon demokraattisesta tasavallasta Kafia Kingin alueelle. Samaan aikaan Ali tapasi kauppiaita hankkiakseen tarvikkeita ja suunnitellakseen tulevaa tapaamista, jonka tarkoituksena oli toteuttaa uusia liiketoimia, ja sopiakseen LRA:n puolesta ostoehdoista arvioiden mukaan sille norsunluulle, jota Salim oli kuljettamassa.

                                    Asiaan liittyvät luetteloon merkityt henkilöt ja yhteisöt:

                                             Joseph Kony, merkitty luetteloon 7. maaliskuuta 2016

                                             Salim Kony, merkitty luetteloon 23. elokuuta 2016

                                             Herran vastarinta-armeija (LRA), merkitty luetteloon 7. maaliskuuta 2016

                                    11.

                                 Salim KONY (alias: a) Salim Saleh Kony b) Salim Saleh c) Salim Ogaro d) Okolu Salim e) Salim Saleh Obol Ogaro f) Simon Salim Obol)

                                    Nimitys: Herran vastarinta-armeijan apulaisjohtaja

                                    Syntymäaika: a) 1992 b) 1991 c) 1993

                                    Osoite: a) Kafia Kingi (Sudanin ja Etelä-Sudanin rajalla oleva alue, jonka lopullista asemaa ei ole vielä määritelty) b) Keski-Afrikan tasavalta

                                    Luetteloon merkitsemisen päivämäärä:23. elokuuta 2016

                                    Muita tietoja:

                                 Salim Kony on nimetyn yhteisön, Herran vastarinta-armeijan (LRA) (CFe.002) apulaisjohtaja ja nimetyn henkilön, LRA:n johtajan Joseph Konyn (CFi.009) poika. Salim otettiin mukaan LRA:n johtoportaaseen vuonna 2010. Hän kuuluu LRA:n ylempien upseerien ryhmään, joka toimii Joseph Konyn alaisuudessa.

                                    Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

                                 Salim Kony merkittiin luetteloon 23. elokuuta 2016 päätöslauselman 2262 (2016) 12 kohdan sekä 13 kohdan d ja g alakohdan nojalla, ”koska hän osallistuu Keski-Afrikan tasavallan rauhaa, turvallisuutta tai vakautta heikentäviin toimiin tai tukee niitä”, ”tukee aseellisia ryhmittymiä tai rikollisverkostoja Keski-Afrikan tasavallassa tai sieltä käsin tapahtuvalla luonnonvarojen, mukaan lukien timanttien, kullan sekä luonnonvaraisten eläinten ja kasvien ja niistä saatavien tuotteiden, laittomalla hyväksikäytöllä tai kaupalla”, ”johtaa komitean päätöslauselman 2134 (2014) 36 tai 37 kohdan tai tämän päätöslauselman nojalla nimeämää yhteisöä tai on tukenut komitean päätöslauselman 2134 (2014) 36 tai 37 kohdan tai tämän päätöslauselman nojalla nimeämää henkilöä tai yhteisöä tai on toiminut tällaisen henkilön tai yhteisön puolesta, lukuun tai johdolla taikka on tukenut nimetyn henkilön tai yhteisön omistuksessa tai määräysvallassa olevaa yhteisöä tai on toiminut sellaisen puolesta, lukuun tai johdolla”.
                                 Salim Kony on LRA:n kenttäpäämajan pääkomentaja, ja hän on suunnitellut LRA:n iskuja ja puolustautumistoimia Joseph Konyn kanssa jo nuoresta lähtien. Aiemmin Salim johti Joseph Konyn turvamiesjoukkoa. Äskettäin Joseph Kony antoi Salimin tehtäväksi LRA:n rahoitus- ja logistiikkaverkostojen johtamisen.
                                 Salim on vastannut veljensä Ali Konyn kanssa kurinpidon toteutuksesta LRA:ssa. Molempien veljesten tiedetään kuuluvan Joseph Konyn sisäpiiriin, joka vastaa Konyn määräysten täytäntöönpanosta. Molemmat ovat tehneet kurinpitopäätöksiä, joiden seurauksena on rangaistu tai surmattu LRA:n sääntöjä uhmanneita LRA:n jäseniä. Salim on tietojen mukaan surmannut LRA:n jäseniä, jotka olivat aikoneet loikata joukosta, ja hän on raportoinut LRA-joukon ja sen jäsenten toimista Joseph Konylle.
                                 Salim ja Ali osallistuvat Joseph Konyn määräyksestä norsunluun salakuljetukseen Kongon demokraattisen tasavallan pohjoisosassa sijaitsevasta Garamban kansallispuistosta Keski-Afrikan tasavallan kautta kiistellylle Kafia Kingin alueelle myytäväksi paikallisille kauppiaille tai vaihdettavaksi näiden kanssa.
                                 Salim sijoittaa usein Keski-Afrikan tasavallan rajalle noin tusinan verran taistelijoita, joiden tehtävänä on saattaa Garambasta norsunluuta kuljettavia LRA:n joukkoja. Huhtikuussa 2015 Salim lähti Kafia Kingistä noutaakseen norsunluulähetyksen. Toukokuussa Salim osallistui 20 norsunluupalan kuljetukseen Kongon demokraattisesta tasavallasta Kafia Kingin alueelle.
                                 Aiemmin, kesäkuussa 2014, Salim kulki LRA-taistelijoiden kanssa rajan yli Kongon demokraattiseen tasavaltaan tarkoituksenaan metsästää salaa norsuja Garambassa. Joseph Kony oli antanut Salimin tehtäväksi myös kahden LRA:n komentajan saattamisen Garambaan etsimään sinne vuosia aiemmin kätkettyjä norsunluita. Heinäkuussa 2014 Salim tapasi toisen LRA-joukon tarkoituksenaan kuljettaa yhteensä 52 norsunluupalaa Kafia Kingiin. Salim vastasi siitä, että norsunluuhun liittyvä vastuuvelvollisuus säilyi Joseph Konylla, ja hän välitti LRA-joukoille tietoja norsunluukauppaan liittyvistä toimista.

                                    Asiaan liittyvät luetteloon merkityt henkilöt ja yhteisöt:

                                             Joseph Kony, merkitty luetteloon 7. maaliskuuta 2016

                                             Ali Kony, merkitty luetteloon 23. elokuuta 2016

                                             Herran vastarinta-armeija (LRA), merkitty luetteloon 7. maaliskuuta 2016”

                  II

                  Lisätään asetuksen (EU) N:o 224/2014 liitteessä I olevan kohdan numero 6 kohtaan ”Muita tietoja” seuraavat tiedot, jotka koskevat Oumar Younous Abdoulayta:
                  ”Ilmoitettu kuolleen 11. lokakuuta 2015.”


title: Komission täytäntöönpanoasetus (EU) 2016/2141, annettu 6 päivänä joulukuuta 2016, asetuksen (EY) N:o 1238/95 muuttamisesta siltä osin kuin on kyse yhteisön kasvilajikevirastolle maksettavasta vuosimaksusta ja tutkimusmaksuista

text:
                  7.12.2016

                  FI

                  Euroopan unionin virallinen lehti

                  L 332/13

            KOMISSION TÄYTÄNTÖÖNPANOASETUS (EU) 2016/2141,
      annettu 6 päivänä joulukuuta 2016,
      asetuksen (EY) N:o 1238/95 muuttamisesta siltä osin kuin on kyse yhteisön kasvilajikevirastolle maksettavasta vuosimaksusta ja tutkimusmaksuista
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94 (1) ja erityisesti sen 113 artiklan,
      on kuullut yhteisön kasvilajikeviraston hallintoneuvostoa,
      sekä katsoo seuraavaa:

                  (1)

                  Komission asetuksen (EY) N:o 1238/95 (2) 9 artiklan 1 kohdassa säädetään yhteisön kasvilajikevirastolle, jäljempänä ’virasto’, maksettavan maksun suuruus kunakin kasvinjalostajanoikeuksien voimassaolovuotena.

                  (2)

                  Vuosimaksuja olisi korotettava, koska viraston taloudellinen varanto on laskenut alle tason, joka tarvitaan budjettitasapainon ylläpitämiseen ja viraston toimien jatkuvuuden varmistamiseen.

                  (3)

                  Asetuksen (EY) N:o 1238/95 8 artiklan 1 kohdassa ja liitteessä I vahvistetaan maksu, joka maksetaan virastolle kasvinjalostusoikeuksien myöntämistä koskevan hakemuksen kohteena olevan lajikkeen teknisten tutkimusten järjestämisestä ja suorittamisesta, jäljempänä ’tutkimusmaksu’.

                  (4)

                  Teknisestä tutkimuksesta saadut kokemukset osoittavat, että eräiden kustannusryhmien tutkimusmaksut voivat muuttua ajan mittaan. Viraston perimien maksujen olisi heijasteltava kyseisten kustannusryhmien maksujen kokonaismäärää, jonka virasto maksaa tutkintavirastolle. Asetuksen (EY) N:o 1238/95 liitteessä I vahvistettuja asianomaisten kustannusryhmien maksuja olisi sen vuoksi muutettava.

                  (5)

                  Sen vuoksi asetusta (EY) N:o 1238/95 olisi muutettava.

                  (6)

                  Ehdotettuja muutoksia olisi aiheellista soveltaa 1 päivästä tammikuuta 2017, jotta ne osuisivat yhteen viraston talousarvion uuden varainhoitovuoden alun kanssa.

                  (7)

                  Tässä asetuksessa säädetyt toimenpiteet ovat yhteisön kasvinjalostajanoikeuksia käsittelevän pysyvän komitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Muutetaan asetus (EY) N:o 1238/95 seuraavasti:

                  1)

                  Korvataan 9 artiklan 1 kohta seuraavasti:
                  ”1.   Virasto perii yhteisön kasvinjalostajanoikeuksien omistajalta, jäljempänä ’omistaja’, jokaisena vuonna, jona hänellä on yhteisön kasvinjalostajanoikeudet, perusasetuksen 113 artiklan 2 kohdan d alakohdassa tarkoitetun maksun, jäljempänä ’vuosimaksu’, jonka suuruus on 330 euroa.”

                  2)

                  Muutetaan liite I tämän asetuksen liitteen mukaisesti.

            2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      Sitä sovelletaan 1 päivästä tammikuuta 2017.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 6 päivänä joulukuuta 2016.

               Komission puolesta

               Puheenjohtaja

            Jean-Claude JUNCKER

         (1)  EYVL L 227, 1.9.1994, s. 1.

         (2)  Komission asetus (EY) N:o 1238/95, annettu 31 päivänä toukokuuta 1995, yksityiskohtaisista säännöistä neuvoston asetuksen (EY) N:o 2100/94 soveltamiseksi maksuissa yhteisön kasvilajikevirastolle (EYVL L 121, 1.6.1995, s. 31).

         LIITE

               ”LIITE I

                  8 artiklassa tarkoitettuun tekniseen tutkimukseen liittyvät maksut

               Asetuksen 8 artiklan mukaisesta lajikkeen teknisestä tutkimuksesta perittävä maksu vahvistetaan seuraavan taulukon mukaisesti:

                           (euroa)

                           Kustannusryhmä

                           Maksu

                              Maatalouskasvit

                           1

                           Peruna

                           1 760

                           2

                           Rapsi

                           1 860

                           3

                           Heinäkasvit

                           2 430

                           4

                           Muut viljelykasvilajit

                           1 530

                              Hedelmät

                           5

                           Omena

                           3 050

                           6

                           Mansikka

                           2 920

                           7

                           Muut hedelmälajit

                           2 810

                              Koristekasvit

                           8

                           Koristekasvit, joilla elävä vertailukokoelma, kasvihuonekokeet

                           2 020

                           9

                           Koristekasvit, joilla elävä vertailukokoelma, ulkokokeet

                           1 960

                           10

                           Koristekasvit, joilla ei elävää vertailukokoelmaa, kasvihuonekokeet

                           1 940

                           11

                           Koristekasvit, joilla ei elävää vertailukokoelmaa, ulkokokeet

                           1 730

                           12

                           Koristekasvit, erityiset koejärjestelyt

                           3 350

                              Vihannekset

                           13

                           Vihannekset, kasvihuonekokeet

                           2 360

                           14

                           Vihannekset, ulkokokeet

                           2 150 ”


title: Komission täytäntöönpanoasetus (EU) 2015/617, annettu 20 päivänä huhtikuuta 2015, tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 230. kerran

text:
               21.4.2015

               FI

               Euroopan unionin virallinen lehti

               L 102/35

         KOMISSION TÄYTÄNTÖÖNPANOASETUS (EU) 2015/617,
   annettu 20 päivänä huhtikuuta 2015,
   tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 230. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 1 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I luetellaan ne henkilöt, ryhmät ja yhteisöt, joita asetuksessa tarkoitettu varojen ja muiden taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston alainen pakotekomitea hyväksyi 10 päivänä huhtikuuta 2015 kahden henkilön lisäämisen al-Qaida-pakotekomitean luetteloon henkilöistä, ryhmistä ja yhteisöistä, joihin varojen ja taloudellisten resurssien jäädyttämistä olisi sovellettava.

               (3)

               Sen vuoksi asetuksen (EY) N:o 881/2002 liite I pitäisi saattaa ajan tasalle.

               (4)

               Jotta tässä asetuksessa säädetyillä toimenpiteillä olisi tavoiteltu vaikutus, sen olisi tultava voimaan välittömästi,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä huhtikuuta 2015.

            Komission puolesta,

            Puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Lisätään asetuksen (EY) N:o 881/2002 liitteessä I olevaan luonnollisten henkilöiden luetteloon seuraavat kohdat:

                  a)

                     ”Ali Ben Taher Ben Faleh Ouni Harzi (alias: Abou Zoubair). Syntynyt 9.3.1986 Arianassa, Tunisiassa. Tunisian kansalainen. Passin numero: W342058 (Tunisian passi, myönnetty 14.3.2011, viimeinen voimassaolopäivä 13.3.2016). Henkilötunnus: 08705184 (24.2.2011 myönnetyn Tunisian henkilökortin numero). Osoite: a) 18 Mediterranean Street, Ariana, Tunisia; b) Syyrian arabitasavalta (tilanne maaliskuussa 2015); c) Irak (mahdollinen vaihtoehtoinen oleskelupaikka, tilanne maaliskuussa 2015); d) Libya (aiempi oleskelupaikka). Lisätietoja: a) fyysinen kuvaus: silmien väri: ruskea; pituus: 171 cm; b) valokuva saatavilla liitettäväksi Interpolin ilmoitukseen YK:n turvallisuusneuvoston pakotteista; c) isän nimi Taher Ouni Harzi, äidin nimi Borkana Bedairia. 2 a artiklan 4 kohdan b alakohdassa tarkoitettu nimeämispäivä: 10.4.2015.”

                  b)

                     ”Tarak Ben Taher Ben Faleh Ouni Harzi (alias: Abou Omar Al Tounisi). Syntynyt 3.5.1982 Tunisissa, Tunisiassa. Tunisian kansalainen. Passin numero: Z050399 (Tunisian passi, myönnetty 9.12.2003, voimassaolo päättyi 8.12.2008). Henkilötunnus: 04711809 (13.11.2003 myönnetyn Tunisian henkilökortin numero). Osoite: a) 18 Mediterranean Street, Ariana, Tunisia; b) Syyrian arabitasavalta (tilanne maaliskuussa 2015); c) Irak (mahdollinen vaihtoehtoinen oleskelupaikka, tilanne maaliskuussa 2015); d) Libya (aiempi oleskelupaikka). Lisätietoja: a) fyysinen kuvaus: silmien väri: ruskea; pituus: 172 cm; b) valokuva saatavilla liitettäväksi Interpolin ilmoitukseen YK:n turvallisuusneuvoston pakotteista; c) isän nimi Taher Ouni Harzi, äidin nimi Borkana Bedairia. 2 a artiklan 4 kohdan b alakohdassa tarkoitettu nimeämispäivä: 10.4.2015.”